钦定古今图书集成/明伦汇编/氏族典/第357卷 > 《廖用贤尚友录》 > 林师说
## 钦定古今图书集成/明伦汇编/氏族典/第357卷 > 《廖用贤尚友录》 > 林师说

按《万姓统谱》：“师说字箕仲，豫之三子。少举进士知名，
以父荫屡当补官，逊于从兄师文及弟师龙，故入仕
最晚。试铨曹第一，调严州司士。时青溪盗初平，作新
寨，聚兵，骄甚，郡请师说摄理官经画之，悍卒帖服。迁
德化县，还道桐庐，会盗发，支邑民遮道乞留，郡白之
朝，因改建德县。贼平，倅新定。贼犯二浙，新定民大恐”，
师说入白郡将，请静以待之。乃自拥十馀骑出城，遇
敌骑谍曰：“吾受命主帅，以城降者赏。”师说，擒斩于市。
累迁兵部员外郎、知建昌军。丞相赵鼎力荐之，除浙
东提点刑狱。山阴为畿内贵人，多肆豪夺为民害，师
说一绳以法，以忤权贵，力请祠归。居九年卒。林光朝
尝言：“林郎中出语，大率如富郑公径”截，无他表里，只
是一个人。其为《先正》所推许如此。